29/04/2022 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P. 2022/19699.- Resolución de concesión definitiva do Programa FO106/2022

PRIMEIRO.- Mediante resolución da Presidencia n° 15725 de 29 de marzo de 2022, publicada no BOP do 31 de marzo de 2022 procedeuse a conceder, de forma provisional, as subvencións da convocatoria FO106: Convocatoria do programa de subvencións a concellos e outras entidades locais para o mantemento ou contratación de persoal técnico nos servizos municipais de deporte en 2022 abrindo un prazo de 10 días hábiles, contados a partir do día seguinte ao da publicación da resolución provisional no Boletín Oficial da Provincia, para que os solicitantes puidesen comunicar, se é o caso, a desistencia da solicitude, presentar solicitude de reformulación ou de cambio de obxecto da subvención, presentar alegacións ou emenda de erros. Transcorrido o devandito prazo de 10 días sen que por parte dos solicitantes se formulase desistencia expresa, a subvención considerarase aceptada tacitamente. SEGUNDO.- No dito prazo o Concello de Cerceda solicita que sexa emendado o erro da resolución de concesión provisional no tocante ao importe da subvención que se ha conceder. A unidade xestora comprobou que o concello presentou documentación adicional para modificar o importe a conceder, tendo en conta que segundo o establecido na convocatoria o importe máximo a conceder para o persoal con titulación de formación profesional a xornada completa é de 10.000,00 €. Analizada a documentación achegada e vistos os antecedentes sinalados, así como o informe do Servizo de Acción Social, Cultural e Deportes e o informe do Servizo de Fiscalización, Primeiro.- Non admitir as solicitudes que figuran no Anexo 1, polos motivos que se indican. Segundo.- Estimar a alegación presentada polo Concello de Cerceda e emendar o erro existente na solicitude presentada e no importe da subvención da resolución de concesión provisional, e conceder a dita subvención polo importe de 10.000,00 €. Terceiro.- Conceder definitivamente as subvencións do programa FO106: Convocatoria do programa de subvencións a concellos e outras entidades locais para o mantemento ou contratación de persoal técnico nos servizos municipais de deporte en 2022, aos concellos que se relacionan no Anexo 2, polos importes que se indican, con cargo á partida orzamentaria 0612/3411/46201, sendo o importe total proposto de 962.083.30 €. Cuarto.- Dispor o gasto das subvencións concedidas con cargo á seguinte aplicación orzamentaria: 0612/3411/46201, fase A, núm. de operación 220220007033, núm. de referencia 22022000611, importe: 962.083.30 € As subvencións aboaranse despois da correcta xustificación dos gastos de contratación de persoal técnico deportivo, que deberán axustarse ao disposto nas bases desta convocatoria máis no Real Decreto-lei 32/2021, de 28 de decembro, de medidas urxentes para a reforma laboral, a garantía da estabilidade no emprego e a transformación do mercado de traballo. De non ser así, non se dará por xustificada a subvención Quinto.- Publicar a presente resolución definitiva no Boletín Oficial da Provincia, co que se entenderá notificada aos interesados, de acordo co establecido no artigo 45.1. b. da Lei 39/2015, de 1 de outubro, do Procedemento Administrativo Común das Administracións Públicas. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 28 de abril de 2022. O presidente, A secretaria, Valentín González Formoso Amparo Taboada Gil